פרקליטיו של מנהיג ש"ס לשעבר, אריה דרעי, הגישו היום (שישי) לבית המשפט העליון בקשה לקיום דיון נוסף בפסק הדין בערעורו של דרעי.
היום חל המועד האחרון בו יכולים סנגוריו של דרעי, עורכי הדין יגאל ארנון ונבות תל-צור, להגיש את העתירה. פרקליטי דרעי טוענים שפסיקתם של שופטי ההרכב בערעור, המשנה לנשיא שלמה לוין, אליהו מצא ויעקב קדמי, עומדת בסתירה לתקדימים מפסיקות של בית המשפט העליון."הארץ" מדווח כי אם יוחלט להיענות לבקשת דרעי, יישבו בהרכב לפחות חמישה שופטי בית המשפט העליון. בית המשפט גם יהיה רשאי לקבוע את הבעיה שתעמוד לדיון נוסף, וידון רק בה. עם זאת רק לעיתים נדירות נענה בית המשפט העליון לבקשות לדיון נוסף.